Eric Stout

**Eric Joseph Stout** (óa-im: *É-luih-khoh Chió͘-sō-huh Su-tàu-thoh*, ), sī Bí-kok ê iá-kiû soán-chhiú, siú-pī ūi-tì sī tâu-chhiú, chit-má tī Tiong-hôa Chit-pāng Tâi-kǹg Hiông-eng hāu-le̍k. I bat hāu-le̍k kòe Bí-kok Chit-pāng Kham-sat-su-chhī Hông-ka, Chi-ka-ko Hîm-á, Pittsburgh Hái-chha̍t, Tiong-hôa Chit-pāng Tiong-sìn Hiaⁿ-tī kah Hân-kok Chit-pāng Khí-a Hó͘.

## Seng-gâi
### Bí-kok Chit-pāng Sî-kî
2014 nî, tī Bí-kok Chit-pāng soán-siù-hōe lāi-té hō͘ Kham-sat-su-chhī Hông-ka tī tē-13-lûn tē-393-ūi kéng-tio̍h, khai-sí i ê chit-gia̍p seng-gâi. Kāng-nî tī Sin-jîn Liân-bêng chhut-sài 13-tiôⁿ pí-sài, 5-sèng 2-pāi, hông-gū-lu̍t 3.58.

2016 nî, tī 2A chhut-sài 42-tiôⁿ pí-sài, tit-tio̍h 6-sèng 4-pāi, hông-gū-lu̍t 3.86 ê sêng-chek.

2017 nî, tī 3A chhut-sài 45-tiôⁿ pí-sài, tit-tio̍h 5-sèng 2-pāi, hông-gū-lu̍t 2.99. 11 goe̍h 20, Hông-ka kā i khǹg ji̍p-khì 40-lâng miâ-toaⁿ lāi-té, pī-bián khì hőng kui-chek 5 soán-siù.

2018 nî 4 goe̍h 24, thâu-chi̍t-pái khí--lih Tāi-liân-bêng, pēng-chhiáⁿ tī 4 goe̍h 25 tùi-chiàn Milwaukee Kek-chiú-lâng chho͘-teng-pán hō͘-oān tâu 0.2-kio̍k sit 1-hun. 9 goe̍h 10 hō, hőng chí-tēng choán-niō͘.

2019 nî 1 goe̍h 24, kah Sèng-tē-gê-ko Kàu-sū chhiam--loeh Sió-liân-bêng ha̍p-iok, tān-sī sûi tī 3 goe̍h 27 hőng sek-chhut. 4 goe̍h 1 hō, ka-ji̍p to̍k-li̍p liân-bêng Kham-sat-su-chhī T-Bones. 5 goe̍h 31, Cincinnati Âng-lâng kā i ê ha̍p-iok bé tò-tn̄g.

2020 nî 3 goe̍h 4 hō, tńg-khì to̍k-li̍p liân-bêng ê Kham-sat-su-chhī T-Bones, tān-sī in-ūi COVID-19 ê éng-hióng, i chit-tang tī to̍k-li̍p liân-bêng bô chhut-sài ê kì-lo̍k. 7 goe̍h 31 ka-ji̍p Chi-ka-ko Sio-káu.

2021 nî 1 goe̍h 20, kah to̍k-li̍p liân-bêng ê Kham-sat-su-siâⁿ kun-chú chhiam-iok, pēng-chhiáⁿ chhut-sài 4-tiôⁿ pí-sài, 2-sèng 1-pāi, hông-gū-lu̍t 1.96. 6 goe̍h 6 hō Māi-a-bi̍t Má-lîm Hî kā ha̍p-iok bé tò-tn̄g, tān-sī tī 3A chhut-sài ê 7-tiôⁿ pí-sài lāi-té, tit-tio̍h 0-sèng 2-pāi, hông-gū-lu̍t 10.19 ê sêng-chek, só͘-í tī 8 goe̍h 12 tio̍h hőng sek-chhut.

2022 nî 3 goe̍h 8 hō, kah Chi-ka-ko Hîm-á chhiam-iok. 6 goe̍h 21, Pittsburgh Hái-chha̍t kā i ê ha̍p-iok bé tò-tn̄g, pēng-chhiáⁿ tī 8 goe̍h 10 hō ta̍t-sêng Tāi-liân-bêng seng-gâi thâu-chi̍t-pái ê kiù-oān sêng-kong. 11 goe̍h 10 hō, chiâⁿ-chò chū-iû kiû-oân.

2023 nî 4 goe̍h 13, kah Se-ngá-tô͘ Chúi-siú chhiam--loeh ha̍p-iok, pēng-chhiáⁿ tī 3A chhut-sài 21-tiôⁿ pí-sài, tit-tio̍h 3-sèng 1-pāi, hông-gū-lu̍t 4.20, 7 goe̍h 16 hőng sek-chhut.

### Tiong-hôa Chit-pāng Sî-kî
2023 nî 7 goe̍h 19, kah Tiong-sìn Hiaⁿ-tī chhiam--loeh ha̍p-iok, Tiong-bûn teng-lo̍k-miâ hō-chò "**Ngāi-sū-te̍k**" (Hôa-gí:  *Àishìtè*）. Hit-tang lóng-chóng chhut-sài 12-tiôⁿ pí-sài, 6-sèng 5-pāi, hông-gū-lu̍t 3.28.

2024 nî, chhut-sài 20-tiôⁿ pí-sài, tit-tio̍h 10-sèng 5-pāi, hông-gū-lu̍t 2.77.

### Hân-kok Chit-pāng Sî-kî
2024 nî 8 goe̍h 28, hō͘ Hân-kok Chit-pāng Khí-a Hó͘ kā ha̍p-iok bé tò-tn̄g, cháu khì Hân-kok phah-kiû. 9 goe̍h 21, in-ūi tio̍h-siong hőng pàng--lo̍h-khì jī-kun, 9 goe̍h 30 hőng kái-iok lī-khui kiû-tūi.

### Tńg--khì Tiong-hôa Chit-pāng
2025 nî 1 goe̍h 13, kah Tâi-kǹg Hiông-eng chhiam--loeh ha̍p-iok, Tiong-bûn teng-lo̍k-miâ kái-chò "**Ngāi-sok-te̍k**" (Hôa-gí:  *Àisùtè*）.

## Chit-pāng Seng-gâi Sêng-chek
### Bí-kok Chit-pāng

### Hân-kok Chit-pāng

### Tiong-hôa Chit-pāng

## Chham-khó Chu-liāu

## Gōa-pō͘ Liân-kiat